Víxlverkun milli ljóss og efnis er umræðuefni innan eðlisfræðinnar sem hefur stækkað ört undanfarna áratugi og orðið að einu mikilvægasta rannsóknarsviði . Sviðið blandar saman áhrifum úr þéttefnisfræði og skammtaljósfræði og hefur sína einstöku eiginleika . Með því að skoða hvaða eiginleika þessara tveggja sviða er best að setja saman , getur leitt til nýjunga og betri skilnings . Í þessari ritgerð , rannsökum við fræilega hvaða áhrif skautað rafsegulsvið hefur á einu þekktasta klasa tvíviðra kerfi : Dirac efni . Til að ná markmiðinu , skoðum við fyrst áhrif svokallaðs klæðningarsviðs á einfaldasta efninu , einu lagi af grafíni . Síðan er fariðí fóknari kerfi sem eru Dirac efni með orkugeil eins og hliðarmálma-díkalkógeníðar ( e. transition metal dichalcogenides ) og grafín sem hefur vaxið á undirlagi úr bóron-nítriði eða rafeindir sem hafa massa í tveggja laga grafíni . Loks skoðum við aðferð til að stýra eiginleikum rafeindir með ljósi í grafíni og að sía rafeindir þar eftir dalavísi þeirra . Til þess að framkvæma þessa vinnu , er notast við tvö verkfæri til að meðhöndla ker sem eru lotubundin í tíma . Eitt er Floquet-Magnus formalisminn og hitt er hermun rafeinda í Dirac kerfum með Gaussískum bylgjupókkum .